CELEX: 31994R0129
Language: el
Date: 1994-01-24 00:00:00
Title: ΚΑΝΟΝΙΣΜΟΣ (ΕΚ) αριθ. 129/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για το άνοιγμα κοινοτικής δασμολογικής ποσόστωσης για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα που υπάγονται στους κωδικούς ΣΟ 0201 και 0202, καθώς και για τα προϊόντα που υπάγονται στους κωδικούς ΣΟ 0206 10 95 και 0206 29 91 (1994)

Avis juridique important

|

31994R0129

ΚΑΝΟΝΙΣΜΟΣ (ΕΚ) αριθ. 129/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για το άνοιγμα κοινοτικής δασμολογικής ποσόστωσης για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα που υπάγονται στους κωδικούς ΣΟ 0201 και 0202, καθώς και για τα προϊόντα που υπάγονται στους κωδικούς ΣΟ 0206 10 95 και 0206 29 91 (1994)  

Επίσημη Εφημερίδα αριθ. L 022 της 27/01/1994 σ. 0001 - 0002

ΚΑΝΟΝΙΣΜΟΣ (ΕΚ) αριθ. 129/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για το άνοιγμα κοινοτικής δασμολογικής ποσόστωσης για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα που υπάγονται στους κωδικούς ΣΟ 0201 και  0202, καθώς και για τα προϊόντα που υπάγονται στους κωδικούς ΣΟ 0206 10 95 και 0206 29 91 (1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, για τα τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα των κωδικών ΣΟ 0201 και 0202 και για τα προϊόντα των κωδικών ΣΟ 0206 10 95 και 0206 29 91, η Κοινότητα ανέλαβε τη δέσμευση, στα πλαίσια της Γενικής Συμφωνίας  Δασμών και Εμπορίου (GATT), να ανοίγει ετήσια κοινοτική δασμολογική ποσόστωση με δασμό 20 % και χωρίς εισφορά, ο όγκος της οποίας, εκφρασμένος σε βάρος του προϊόντος, έχει καθοριστεί σε 34 300 τόνους- ότι θα πρέπει, συνεπώς, να ανοίξει η ποσόστωση αυτή  για το έτος 1994- ότι ενδείκνυται να διασφαλισθεί ιδίως η υπό ίσους όρους και συνεχής πρόσβαση στην εν λόγω ποσόστωση, όλων των ενδιαφερομένων εμπορευομένων της Κοινότητας και η αδιάλειπτη εφαρμογή του ποσοστού που προβλέπεται για την ποσόστωση αυτή σε όλες τις εισαγωγές  των εν λόγω προϊόντων, μέχρι την εξάντληση της ποσόστωσης- ότι, για το σκοπό αυτό, κρίνεται σκόπιμο να καθιερωθεί σύστημα χρησιμοποίησης της κοινοτικής δασμολογικής ποσόστωσης με βάση την προσκόμιση πιστοποιητικού γνησιότητας που να εγγυάται τη φύση,  την προέλευση και την καταγωγή των προϊόντων- ότι οι λεπτομέρειες εφαρμογής του παρόντος κανονισμού πρέπει να θεσπιστούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου  κρέατος (1),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Ανοίγεται, για το έτος 1994, κοινοτική δασμολογική ποσόστωση συνολικής ποσότητας 34 300 τόνων, εκφρασμένης σε βάρος προϊόντος, για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα, των κωδικών ΣΟ 0201 και  0202, καθώς και για τα προϊόντα των κωδικών ΣΟ 0206 10 95 και 0206 29 91.  2. Στα πλαίσια της ποσόστωσης που αναφέρεται στην παράγραφο 1, ο επιβαλλόμενος δασμός του κοινού δασμολογίου καθορίζεται σε 20 % και η εισφορά σε 0 %.   Άρθρο 2  Οι λεπτομέρειες εφαρμογής του παρόντος κανονισμού, και ιδίως:  α) οι διατάξεις που εγγυώνται τη φύση, την προέλευση και την καταγωγή του προϊόντος- β) οι διατάξεις σχετικά με την αναγνώριση του εγγράφου που επιτρέπει την εξακρίβωση των εγγυήσεων που αναφέρονται στο στοιχείο α), και γ) οι όροι εκδόσεως και η διάρκεια ισχύος των πιστοποιητικών εισαγωγής,  θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.   Άρθρο 3  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιανουαρίου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ  (1) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 125/93 (ΕΕ αριθ. L 18 της 27. 1. 1993, σ. 1).